Honorijs III
Pāvests Honorijs III (latīņu: Honorius III), īstajā vārdā Čenčio Savelli (itāļu: Cencio Savelli; dzimis 1148. gadā, miris 1227. gada 18. martā) bija Romas pāvests no 1216. gada līdz savai nāvei 1227. gadā. Vēsturē pazīstams caur to, ka savas valdīšanas laikā apstiprinājis Dominikāņu ordeņa, Franciskāņu ordeņa un Karmelītu ordeņa statūtus. Kopš 1225. gada Honorijs III bija nominālais valdnieks Livonijas un Prūsijas zemēs, kuru tiešo pārvaldi veica viņa legāts Modenas Vilhelms.